Gestrande vragskip lek olieDie gestrande vragskip. Foto: Biance Bezuidenhout/NSRI Nigel Campbell, woordvoerder van die Suid-Afrikaanse Maritieme Veiligheidsowerheid (Samsa), het aan die SABC gesê die owerhede is bekommerd oor die olielekkasie. “Daar is ŉ klein lekkasie in die enjinkamer by die romp waar meeste van die brandstof gehou word.” Hy sê daar het reeds olie in die see ingelek maar dat Samsa daaraan werk om die situasie onder beheer te bring. “Ons het proaktief opgetree deur die riviermond by Goukamma en Swartvlei te sluit. Stootskrapers en sand word gebruik. Daar is gelukkig ŉ sterk uitvloei wat ons bystaan.” Samsa maak intussen gereed om die skip na Kaapstad te sleep. Die skip, wat rys vervoer het, het Donderdag gestrand. Campbell sê ŉ helikopter word gebruik om die besoedeling dop te hou. “Ons het ook spanne ontplooi op die strand om olie wat op die strand uitspoel skoon te maak,” het Campbell aan die SABC gesê. [nggallery id=149]